《梁天人哀挽代董宪副作》
明代·江源

独怜德耀配梁鸿，闻道闺门更肃雍。教子诗书成伟器，蔫蘋宗肃想遗容。

班衣谩渍当时泪，手线犹存旧日缝。凤诰重颁天宠在，龙光偏照陇山松。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。